*Projekts*

LATVIJAS REPUBLIKAS MINISTRU KABINETS

2013.gada \_\_.\_\_\_\_\_\_\_ Rīkojums Nr. \_\_\_

Rīgā (prot. Nr. \_\_ \_\_.§)

**Par Informācijas sabiedrības attīstības pamatnostādnēm 2014.-2020.gadam**

1. Atbalstīt Informācijas sabiedrības attīstības pamatnostādnes 2014.-2020.gadam (turpmāk – pamatnostādnes).
2. Noteikt Vides aizsardzības un reģionālās attīstības ministriju par atbildīgo institūciju pamatnostādņu īstenošanā.
3. Vides aizsardzības un reģionālās attīstības ministrijai sadarbībā ar visām ministrijām apkopot aktivitātes, kuras plānots īstenot pamatnostādņu turpmākās rīcības plānojuma 3.1.uzdevuma „Publiskās pārvaldes IKT centralizētu platformu izveide” un 3.2.uzdevuma „Publiskās pārvaldes pakalpojumu elektronizācija” ietvaros un iesniegt apstiprināšanai Ministru kabinetā līdz 2014.gada 30.aprīlim.
4. Vides aizsardzības un reģionālās attīstības ministrijai sagatavot un vides aizsardzības un reģionālās attīstības ministram iesniegt noteiktā kārtībā Ministru kabinetā šādus informatīvos ziņojumus:
   1. pamatnostādņu īstenošanas progresa novērtējumu – līdz 2017.gada 31.maijam un 2019.gada 31.maijam;
   2. pamatnostādņu īstenošanas gala ziņojumu, ietverot priekšlikumus informācijas sabiedrības attīstībai turpmākajos gados – līdz 2021.gada 1.jūlijam.
5. Atzīt par spēku zaudējušiem:
   1. Ministru kabineta 2006.gada 19.jūlija rīkojumu Nr.542 „Par Informācijas sabiedrības attīstības pamatnostādnēm 2006.-2013.gadam”;
   2. Ministru kabineta 2010.gada 22.aprīļa rīkojumu Nr.231 „Par Elektronisko iepirkumu sistēmas izmantošanas uzlabošanas plānu 2010.-2012.gadam”;
   3. Ministru kabineta 2011.gada 18.maija rīkojumu Nr.207 „Par Elektronisko prasmju attīstības plānu 2011.-2013.gadam”;
   4. Ministru kabineta 2011.gada 25.maija rīkojumu Nr.218 „Par Elektroniskās pārvaldes attīstības plānu 2011.-2013.gadam”.
6. Pamatnostādnēs paredzētie pasākumi atbildīgajām institūcijām 2014.gadā īstenojami piešķirto valsts budžeta līdzekļu ietvaros.
7. Jautājums par papildu līdzekļu piešķiršanu pamatnostādnēs paredzēto pasākumu īstenošanai 2015.gadam un turpmākajiem gadiem skatāms Ministru kabinetā vidēja termiņa un gadskārtējā valsts budžeta projekta sagatavošanas procesā vienlaikus ar visu ministriju un citu centrālo valsts iestāžu jauno politikas iniciatīvu pieprasījumiem, atbilstoši attiecīgā gada valsts budžeta finansiālajām iespējām.

Ministru prezidents V.Dombrovskis

Vides aizsardzības un

reģionālās attīstības ministrs E.Sprūdžs

Iesniedzējs:

Vides aizsardzības un

reģionālās attīstības ministrs E.Sprūdžs

Vīza:

valsts sekretārs A.Antonovs

26.09.2013 9:03

S.Novika

66016552, [sandra.novika@varam.gov.lv](mailto:sandra.novika@varam.gov.lv)